**REPUBLIKA HRVATSKA**

**VARAŽDINSKA ŽUPANIJA**

**GRAD VARAŽDIN**

**CENTAR ZA ODGOJ I OBRAZOVANJE**

**TOMISLAV ŠPOLJAR**

**JURJA KRIŽANIĆA 33**

**VARAŽDIN**

**KLASA: 003-08/19-01/1**

**URBROJ: 2186-40-01-19-1**

**Varaždin 10. prosinca 2019.**

**Zapisnik sa sjednice skupa radnika Centra za odgoj i obrazovanje** **Tomislav Špoljar**(u daljnjem tekstu Centar) održanoj 10. prosinca 2019. u prostorijama Centra u Varaždinu , Ulica Jurja Križanića 33 s početkom u 14,30 sati.

Prisutan 61 radnik Centra

Odsutnih 5 radnika Centra

DNEVNI RED

1. Izbor predsjedavatelja skupa radnika Centra
2. Predstavljanje programa rada kandidata za ravnatelja za mandatno razdoblje
3. Biranje Izbornog povjerenstva od 3 člana ( predsjednika i 2 člana) za vođenje postupka glasovanja za izbor ravnatelja i utvrđivanje liste kandidata
4. Tajno glasovanje o kandidatu za ravnatelja Centra i donošenje pisanog zaključka koji se dostavlja Školskom odboru Centra za odgoj i obrazovanje Tomislav Špoljar

Ad - 1

**Izbor predsjedavatelja skupa radnika Centra**

Sukladno odredbama članka 72. stavka 3. Statuta Centra, sjednicu skupa radnika vodi Mirjana Plantak , članica Školskog odbora izabrana od radničkog vijeća odnosno skupa radnika Centra i predsjedavateljica je skupa radnika Centra , Marina Kurolt zapisničarka je sjednice skupa radnika.

Predsjedavateljica skupa radnika Centra izvijestila je nazočne radnike skupa radnika Centra da je kandidat za ravnatelja Centra VUČIĆ MARIN profesor defektolog iz Sračinca, Braće Radić 37 koji ispunjava uvjete natječaja za ravnatelja Centra i koji je u propisanom roku dostavio ponudu, odnosno prijavu na natječaj za ravnatelja.

Ujedno je predočila Listu kandidata za izbor za ravnatelja Centra za odgoj i obrazovanje Tomislav Špoljar donesene na sjednici Školskog odbora dana 9. prosinca 2019. ( Lista kandidata u privitku )

**Ad – 2**

**Predstavljanje programa rada kandidata za ravnatelja za mandatno razdoblje**

Na temelju članka 72. stavka 5. Statuta Centra Tomislav Špoljar kandidat za ravnatelja Centra za odgoj i obrazovanje Tomislav Špoljar Vučić Marin, započeo je sa predstavljanjem programa rada za mandatno razdoblje. Program rada podijeljen je na četiri područja : odgojno-obrazovni, opremljenost škole, financije i položaj škole u zajednici. U programu rada sažete su osnovne naznake rada u mandatnom razdoblju od 2020.-2025. godine. Program rada za mandatno razdoblje izazvao je veliku pozornost nazočnih članova skupa radnika.

**Ad – 3**

**Biranje Izbornog povjerenstva od 3 člana ( predsjednika i 2 člana) za vođenje postupka glasovanja za izbor ravnatelja i utvrđivanje liste kandidata**

Nakon izvješća predsjedavateljice skupa radnika Mirjane Plantak i predočenje liste kandidata pristupilo se biranju tročlanog Izbornog povjerenstva koje će voditi postupak glasovanja za izbor ravnatelja i zapisnik o izborima i utvrđivati abecednim listu kandidata za ravnatelja Centra.

U tročlano Izborno povjerenstvo izabrane su:

1. Ines van Hoek– predsjednica Izbornog povjerenstva

2. Ana Konjević – članica Izbornog povjerenstva

3. Blaženka Horvat – članica Izbornog povjerenstva

Izborno povjerenstvo vodi postupak glasovanja i zapisnik o izborima, te je utvrdilo i listu kandidata za ravnatelja Centra.

Llista kandidata za ravnatelja Centra sastoji se od jednog ( 1 ) kandidata označenog pod rednim brojem 1 . VUČIĆ MARIN

**Ad – 4**

**Tajno glasovanje o kandidatu za ravnatelja Centra i donošenje pisanog zaključka koji se dostavlja Školskom odboru Centra za odgoj i obrazovanje Tomislav Špoljar**

Nakon utvrđivana liste kandidata za ravnatelja Centra, izrađeni su glasački listići nakon čega se pristupilo tajnom glasovanju kojemu je pristupio 61 radnik skupa radnika Centra što od ukupno njih 66 što predstavlja natpolovičnu većinu radnika Centra.

Na glasačkom listiću , ako je samo jedan kandidat navodi se „ZA“ i „PROTIV“ i glasački listić se ovjerava pečatom Centra.

Nakon tajnog glasovanja Izborno povjerenstvo prebrojalo je glasačke listiće i konstatiralo da je 58 radnika skupa radnika na glasačkim listićima zaokružilo „ ZA“ kandidata VUČIĆ MARIN, 1 „PROTIV“ a 2 ( dva ) glasačka listića bila su nevažeća što predstavlja ukupan broj od 61 prisutnih glasača.

Na temelju gore navedenog Izborno povjerenstvo sastavilo je Listu kandidata koja sadrži 1 kandidata pod rednim brojem 1 i to VUČIĆ MARINA sa osvojenih 58 glasova skupa radnika. (Lista u privitku Zapisnika).

O provedenom tajnom glasovanju za ravnatelja Centra, odnosno na temelju utvrđenih rezultata, skup radnika donijeti će pisani Zaključak koji će dostaviti Školskom odboru Centra koji će javnim glasovanjem donosi odluku o kandidatu Vučić Marinu za ravnatelja Centra. (Zaključak u privitku Zapisnika).

Člana Školskog odbora iz reda skupa radnika obvezuje pri glasovanju u Školskom odboru Zaključak skupa radnika Centra.

Skup radnika završio je s radom u 15,10 sati.

Zapisničar: Predsjedavateljica skupa radnika:

Marina Kurolt Mirjana Plantak.dipl.def.